7. ΝΟΜΟΣ υπ' αριθ. 3184 της 9/16 Απρ. 1955 (ΦΕΚ Α΄ 91) Περί τρόπου πληρώσεως κενών θέσεων μονίμων Ανθυπολοχαγών της Ταχυδρομικής Υπηρεσίας Στρατού. Άρθρ.1.-1.Η πλήρωσις των εκάστοτε κενουμένων θέσεων μονίμων Ανθυπολοχαγών της Ταχυδρομικής Υπηρεσίας Στρατού εφ' όσον δεν ήθελε προβλεφθή η εκ Στρατιωτικών Σχολών κατάταξις εις την Τ.Υ.Σ. ενεργείται δια διαγωνισμού, προκηρυσσομένου υπό του Υπουργού Εθνικής Αμύνης (Γ.Ε.Σ.). Σελ. 1070 2.Ως κεναί θέσεις εις τον βαθμόν του Ανθυπολοχαγού, λογίζονται άπασαι αι κατά τον χρόνον της προκηρύξεως του διαγωνισμού υπάρχουσαι κεναί θέσεις μονίμων κατωτέρων Αξιωματικών της Τ.Υ.Σ. Άρθρ.2.-1.Εις τον άνω διαγωνισμόν δικαιούνται να μετάσχωσιν υπηρετούντες ή μη έφεδροι Ανθυπολοχαγοί και Υπολοχαγοί απάντων των Όπλων, Σωμάτων και Υπηρεσιών του Στρατού Ξηράς, ως και οι υπηρετούντες εξ απονομής έφεδροι Ανθυπολοχαγοί της Τ.Υ.Σ. και οι απολυθέντες εις ους είχεν απονεμηθή βαθμός εφέδρου Ανθυπολοχαγού της Τ.Υ.Σ. εφ' όσον έχουσιν εκπληρώσει την υποχρέωσιν θητείας. 2.Άπαντες οι ανωτέρω δέον να κέκτηνται τουλάχιστον απολυτήριον Γυμνασίου ή Πρακτικού Λυκείου ή Μέσης Δημοσίας Εμπορικής Σχολής και ηλικίαν ουχί μεγαλυτέραν των 28 ετών μη συμπληρουμένην την 31 Δεκεμβρίου του έτους διενεργείας του διαγωνισμού. Άρθρ.3.-Δια Β.Δ/των, προκαλουμένων υπό του Υπουργού Εθνικής Αμύνης προτάσει του Γ.Ε.Σ., θέλουσι καθορισθή: α)Τα της προκηρύξεως του διαγωνισμού. β)Τα λοιπά προσόντα των υποψηφίων, τα υποβλητέα δικαιολογητικά, ο τρόπος ελέγχου τούτων, η σύνταξις σχετικού πίνακος και η κύρωσις αυτού. γ)Τα της υγειονομικής εξετάσεως των υποψηφίων. δ)Η σύνθεσις των εξεταστικών Επιτροπών, ο τρόπος διενεργείας του διαγωνισμού, τα εξεταστέα μαθήματα, η βαθμολογική κλίμαξ και οι συντελεσταί επιτυχίας, ο τρόπος συντάξεως των πινάκων των επιτυχόντων και η κύρωσις αυτών. ε)Τα της ειδικής εκπαιδεύσεως των κατατασσόμενων και ς)Πάσα ετέρα αναγκαία λεπτομέρεια δια την εφαρμογήν του παρόντος Νόμου. 36.Μ.ι.7 Ταχυδρομική Υπηρεσία Στρατού Άρθρ.4.-1.Η πλήρωσις των θέσεων ενεργείται κατά την σειράν επιτυχίας εις τον διαγωνισμόν. Οι μη προσερχόμενοι προς κατάταξιν εντός διμήνου από της προσκλήσεως των απόλυσι το δικαίωμα κατατάξεως. 2.Οι προσκαλούμενοι επιτυχόντες κατατάσσονται εις την Τ.Υ.Σ. με τον βαθμόν του Ανθυπολοχαγού δια Β.Δ/τος, προκαλουμένου υπό του Υπουργού Εθνικής Αμύνης, υφίστανται δε μετά την κατάταξίν των ειδικήν εκπαίδευσιν. 3.Η σειρά αρχαιότητος αυτών καθορίζεται ως εξής: Ούτοι τίθενται εις το αριστερόν των κατά την χρονολογίαν της κατατάξεώς των υπηρετούντων μονίμων Ανθυπολοχαγών της Τ.Υ.Σ. η δε μεταξύ των σειρά αρχαιότητος κανονίζεται εκ του μέσου όρου της βαθμολογίας, κατά τον διαγωνισμόν κατατάξεώς των και της επιδόσεως τούτων κατά την ειδικήν εκπαίδευσιν. Άρθρ.5.-(Μεταβατική διάταξις). Άρθρ.6.-1.Η παρ. 1 του άρθρ. 7 του Α.Ν. 974/1949 ως και πάσα διάταξις αντικειμένη εις τον παρόντα Νόμον καταργείται. 2.Η ισχύς του παρόντος Νόμου, άρχεται από της δημοσιεύσεώς του εις την Εφημερίδα της Κυβερνήσεως. 